《十二月立春》
宋代·李时

东风昨夜到疏篱，早被游蜂探得知。花子又从今日好，人情须胜去年时。

盘装荠菜迎春饼，瓶插梅花带雪枝。劝了亲庭眉寿酒，旋裁春帖换新诗。

作者简介：李时，庐陵（今江西吉安）人。徽宗崇宁元年（一一○二），曾预州府解试（清同治《庐陵县志》卷二一）。有《愚谷小稿》（《永乐大典》卷一一三一三），已佚。今录诗五首。